หูตง-จงหัว ชิปบิลดิง

หูตง-จงหัว ชิปบิลดิง  หรือ อู่ต่อเรือหูตง-จงหัว เป็นบริษัทในเครือของ ไชน่าสเตท ชิปบิลดิง คอร์ปอเรชั่น  ซึ่งผลิตเรือสำหรับพลเรือนและทางทหาร โดยหูตง-จงหัว ชิปบิลดิง อ้างว่าตนเป็น "แหล่งกำเนิดเรือฟริเกตและเรือยกพลขึ้นบกของจีน" จากผลงานที่บริษัทต่อเรือให้กับกองทัพเรือกองทัพปลดปล่อยประชาชน
ประวัติ.
หูตง-จงหัว ชิปบิลดิง ก่อตั้งขึ้นโดยการควบรวมกิจการระหว่าง หูตง ชิปบิลดิงกรุ๊ป  และจงหัว ชิปยาร์ด 
บริษัท หูตง-จงหัว เป็นผู้ก่อสร้างเรือ ซึ่งเป็นเรือบรรทุกแอลเอ็นจี (LNG) ลำแรกที่สร้างขึ้นในประเทศจีนซึ่งมีมูลค่า 160 ล้านดอลลาร์สหรัฐ การส่งมอบเกิดขึ้นล่าช้าจากกำหนดการเดิมสี่เดือนและเกิดขึ้นในเดือนเมษายน พ.ศ. 2551
ในปี พ.ศ. 2548 มีการประกาศว่า หูตง-จงหัว ตั้งใจที่จะลงทุนในกิจการร่วมค้ากับ (อู่ต่อเรือเช็ก) ในเดซซิน หลีกเลี่ยงการล้มละลายโดยการควบรวมกิจการกับ ในปี พ.ศ. 2554 ในเดือนกรกฎาคม พ.ศ. 2544 ปั้นจั่นขาสูง  ขนาด 5,000 ตันเกิดการพังทลายลงที่ หูตงชิปบิลดิง กรุ๊ป  ขณะกำลังก่อสร้าง ทำให้คนงานเสียชีวิต 36 คนและบาดเจ็บอีก 8 คน นับเป็นปั้นจั่นตัวแรกที่ออกแบบและสร้างในประเทศจีน
ในเดือนพฤษภาคม พ.ศ. 2551 ปั้นจั่นขาสูงขนาด 600 ตัน 2 ตัวพังทลายลงระหว่างการยกของ ส่งผลให้มีผู้เสียชีวิต 3 ราย และอีก 2 รายได้รับบาดเจ็บ
ในเดือนกันยายน พ.ศ. 2560 หูตง-จงหัว ได้รับสัญญาให้สร้างเรือขนส่งตู้คอนเทนเนอร์ชั้น ฌาคส์ อาร์ ซาอเด (Jacques Saadé) ขนาด 23,000 TEU จำนวน 5 ลำจากทั้งหมด 9 ลำ เรือเหล่านี้ถือเป็นเรือขนส่งตู้คอนเทนเนอร์ที่ใหญ่ที่สุดในโลกที่ใช้ก๊าซธรรมชาติเหลวในขณะนั้น โดยมีความยาว 400 เมตรและกว้าง 61 เมตร ลำแรกคือ มีการส่งมอบในวันที่ 22 กันยายน พ.ศ. 2563 จากกำหนดการส่งมอบเดิมในเดือนพฤศจิกายน พ.ศ. 2562 ซึ่งล่าช้าไป 10 เดือน ซึ่งในปี พ.ศ. 2564 เรือทั้ง 5 ลำที่ทำสัญญากับ หูตง-จงหัว ได้ถูกส่งมอบจนครบถ้วน
ในปี พ.ศ. 2562 หูตง-จงหัว ได้เซ็นสัญญาจัดหาเรือขนส่งตู้คอนเทนเนอร์ขนาด 23,000 TEU จำนวน 4 ลำจากบริษัทขนส่ง เอเวอร์กรีนของไต้หวัน หลังจากที่เคยส่งมอบเรือขนส่งตู้คอนเทนเนอร์ขนาด 2,500 TEU จำนวน 4 ลำให้กับบริษัทเดียวกันนี้สำเร็จมาแล้ว โฆษกของบริษัท ไชน่าสเตทชิปบิลดิงคอร์ปอเรชั่น ซึ่งเป็นบริษัทแม่ของ หูตง-จงหัว กล่าวว่า "สิ่งนี้แสดงให้เห็นว่าผู้ประกอบการเรือเดินทะเลรายใหญ่ ได้ให้การรับรองการออกแบบและการก่อสร้างเรือขนส่งตู้คอนเทนเนอร์ขนาดใหญ่พิเศษของบริษัทต่อเรือนี้"
ในปี พ.ศ. 2563 หูตง-จงหัว ได้เซ็นสัญญา 3 พันล้านดอลลาร์สหรัฐในการจัดหาเรือบรรทุกก๊าซธรรมชาติเหลวจำนวน 16 ลำให้กับ กาตาร์ เอ็นเนอร์จี การประมูลดังกล่าวเป็นส่วนหนึ่งของแผนของ กาตาร์ เอ็นเนอร์จี ซึ่งเป็นผู้ผลิตก๊าซธรรมชาติเหลวรายใหญ่ที่สุดในโลก เพื่อสนับสนุนการเพิ่มขึ้นของกำลังการผลิตก๊าซธรรมชาติเหลวที่คาดว่าจะเกิดขึ้น และอาจรวมถึงเรือบรรทุกก๊าซธรรมชาติเหลวมากถึง 100 ลำ
ในเดือนมกราคม พ.ศ. 2564 มีรายงานว่า หูตง-จงหัว ชิปบิลดิง จะย้ายไปที่เกาะฉางซิง  ซึ่งอยู่ติดกับอู่ต่อเรือเจียงหนาน ชิปยาร์ด  การก่อสร้างอู่ต่อเรือเริ่มขึ้นในเดือนมกราคม พ.ศ. 2564 คาดว่าระยะแรกจากสองระยะจะแล้วเสร็จในปี พ.ศ. 2566 ภายใต้วงเงินมูลค่า 8 พันล้านหยวนจีน คาดว่าจะมีต้นทุนรวมอยู่ที่ 18 พันล้านหยวนจีน
ในเดือนมิถุนายน พ.ศ. 2564 เอเวอร์กรีนได้เซ็นสัญญากับ หูตง-จงหัว ชิปบิลดิง เพื่อต่อเรือชั้น เอเวอร์กรีน เอ จำนวน 2 ลำ ขนาด 24,000 TEU ซึ่งจะกลายเป็นเรือขนส่งตู้คอนเทนเนอร์ที่ใหญ่ที่สุดในโลกเมื่อพิจารณาจากจำนวน TEU โดยคาดว่าจะส่งมอบได้ในช่วงปลายปี พ.ศ. 2566 ถึงต้นปี พ.ศ. 2567 โดยคาดว่าเรือเหล่านี้จะมีราคาลำละ 180 ล้านดอลลาร์สหรัฐ ซึ่งในเดือนมีนาคม พ.ศ. 2565 ได้มีการสั่งซื้อเรือประเภทนี้เพิ่มอีก 3 ลำ
เหตุการณ์กับเรือบรรทุกก๊าซธรรมชาติเหลว.
เรือบรรทุกก๊าซธรรมชาติเหลว  ที่สร้างในจีนในช่วงแรกประสบปัญหาเรื่องความน่าเชื่อถือ เรือ"ต้าเผิงซัน"  ต้องซ่อมแซมเป็นเวลานานในสิงคโปร์เป็นระยะเวลากว่า 14 เดือนหลังจากการส่งมอบเรือ ขณะที่เรือ เรือบรรทุกก๊าซธรรมชาติเหลวที่ส่งมอบโดย "หูตง-จงหัว" ในเดือนตุลาคม พ.ศ. 2559 ได้ประสบปัญหาระบบขับเคลื่อนขัดข้องใกล้กับปาปัวนิวกินีในเดือนมิถุนายน พ.ศ. 2561
เรือของไทย.
ประเทศไทย เป็นหนึ่งในลูกค้าของ หูตง-จงหัว ชิปบิลดิง ในส่วนของอุตสาหกรรมป้องกันประเทศในการต่อเรือรบให้กับกองทัพเรือไทย ประกอบไปด้วย